সুচয়ন জানালেন, এগুলিই তো হাওয়ার দিকনির্দেশ করছে, তীরচিহ্নগুলি কম্পাসের যেদিকে নির্দেশ করছে, সেদিকে সেপ্টেম্বর মাসে সাধারণত হাওয়া বয়ে থাকে। ম্যাপের মধ্যে আধ ডিগ্রি অন্তর অন্তর তীরচিহ্ন রয়েছে, অর্থাৎ প্রতি ৩০ কিলোমিটারে হাওয়া মাপা হয়েছে। আর হাওয়া যত জোরে বইবে তীরচিহ্ন তত লম্বা হবে, বলে সুচয়ন ম্যাপের বঙ্গোপসাগরের ওপর হাত রেখে বললেন, এই অঞ্চলটাকে আমরা সেন্ট্রাল বে বলি, এখানেই যত সাইক্লোন তৈরি হয়, তাই এই জায়গাটা অপেক্ষাকৃত শান্ত। তাই দেখুন, এখানে তীরচিহ্নটি আকারে অন্যান্য তীরগুলির থেকে ছোট আর অতি সামান্য উত্তরে দিকনির্দেশ করছি।